AirAsia Cambodia

អ៊ែរ អេស៊ា ខេមបូឌា (AirAsia Cambodia) ជា ក្រុមហ៊ុនអាកាសចរណ៍តម្លៃទាប របស់កម្ពុជា ដែលមានមូលដ្ឋាននៅ អាកាសយានដ្ឋានអន្តរជាតិភ្នំពេញ ។ វា​គឺ​ជា​ការ​បណ្តាក់​ទុន​រួម​គ្នា​រវាង​ក្រុមហ៊ុន  អ៊ែរ អេស៊ី ម៉ាឡេស៊ី និង​សហគ្រាស​ក្នុង​ស្រុក​គឺ Sivilai Asia ។ ក្រុមហ៊ុនអាកាសចរណ៍នេះបានបើកដំណើរការនៅថ្ងៃទី 9 ខែធ្នូ ឆ្នាំ 2022 ហើយបានចាប់ផ្តើមប្រតិបត្តិការហោះហើរនៅថ្ងៃទី 2 ខែឧសភា ឆ្នាំ 2024។  កម្ពុជា​ជា​ប្រទេស​ទី​ប្រាំ​នៅ​អាស៊ី​អាគ្នេយ៍​ដែល​ក្រុមហ៊ុន Capital A បាន​បង្កើតឱ្យមានប្រ៊េន AirAsia មួយនេះ។

 ប្រវត្តិ 
នៅខែឧសភា ឆ្នាំ 2017 ក្រុមហ៊ុន អ៊ែរ អេស៊ី គ្រោងបើកក្រុមហ៊ុនបុត្រសម្ព័ន្ធមួយនៅក្នុងប្រទេសកម្ពុជា ដើម្បីឆ្លើយតបទៅនឹងកំណើនភ្ញៀវទេសចរពីប្រទេសម៉ាឡេស៊ី ដែលបានមកទស្សនាទីក្រុងនានាក្នុងប្រទេសកម្ពុជា ដូចជា ភ្នំពេញ សៀមរាប និង ក្រុងព្រះសីហនុ ។  នៅខែវិច្ឆិកា ឆ្នាំ ២០១៩ បន្ទាប់ពីផ្អាកអស់មួយរយៈ អ៊ែរ អេស៊ី បានបន្តផែនការរបស់ខ្លួនក្នុងការបង្កើតក្រុមហ៊ុនបុត្រសម្ព័ន្ធនៅកម្ពុជា  ទទួលបានការគាំទ្រពី រដ្ឋលេខាធិការដ្ឋានអាកាសចរស៊ីវិល ក្នុងខែមករា ឆ្នាំ ២០២០។ 

នៅថ្ងៃទី 9 ខែធ្នូ ឆ្នាំ 2022 ក្រុមហ៊ុន អ៊ែរ អេស៊ា និង Sivilai Asia បានចុះហត្ថលេខាលើកិច្ចព្រមព្រៀងបណ្តាក់ទុនរួមគ្នាដើម្បីបង្កើតក្រុមហ៊ុន អ៊ែរ អេស៊ី ខេមបូឌា (AirAsia Cambodia)។  Capital A ដែលជា ក្រុមហ៊ុនមេនៃ AirAsia Group  នឹងកាន់កាប់ភាគហ៊ុន ៥១% នៃក្រុមហ៊ុនអាកាសចរណ៍ថ្មីនេះ ខណៈដែលក្រុមហ៊ុន Sivilai Asia នឹងកាន់កាប់ចំណែកដែលនៅសល់។  ក្រោយទទួលបានការអនុម័តពីរដ្ឋាភិបាលហើយនោះ នៅថ្ងៃទី១៨ ខែមីនា ឆ្នាំ ២០២៤ ក្រុមហ៊ុនអាកាសចរណ៍បានចាប់ផ្ដើមឡើង។  នៅថ្ងៃទី២ ខែឧសភា ឆ្នាំ ២០២៤ ក្រុមហ៊ុនអាកាសចរណ៍បានចាប់ផ្តើមប្រតិបត្តិការរបស់ខ្លួនជាផ្លូវការ។

 ទិសដៅហោះហើរ 
ក្រុមហ៊ុនអាកាសចរណ៍នេះ គ្រោងហោះហើរទៅកាន់ទិសដៅដែលស្ថិតក្នុងរង្វង់បួនម៉ោង ពីមូលដ្ឋានរបស់ខ្លួននៅកម្ពុជា។ ក្រុមហ៊ុននេះក៏ផ្តោតលើការតភ្ជាប់រវាងបណ្តាប្រទេសនៅអាស៊ាន ក៏ដូចជា ឥណ្ឌា ចិន និង អាស៊ីខាងជើង ផងដែរ។
ប្រទេស ទីក្រុង អាកាសយានដ្ឋាន ចំណាំ ហោះហើរដំបូង កម្ពុជា ភ្នំពេញ អាកាសយានដ្ឋានអន្តរជាតិភ្នំពេញ មូលដ្ឋាន សៀមរាប អាកាសយានដ្ឋានអន្តរជាតិសៀមរាប-អង្គរ មូលដ្ឋាន ក្រុងព្រះសីហនុ អាកាសយានដ្ឋានអន្តរជាតិព្រះសីហនុ ម៉ាឡេស៊ី កូឡាឡាំពួរ អាកាសយានដ្ឋានអន្តរជាតិ កូឡាឡាំពួរ01 សីហា 2024សិង្ហបុរីសិង្ហបុរីអាកាសយានដ្ឋានអន្តរជាតិ ឆាងងី09 វិច្ឆិកា 2024វៀតណាមហូជីមិញអាកាសយានដ្ឋានអន្តរជាតិ តឹនសឺនញឹត22 ធ្នូ 2024ហាណូយអាកាសយានដ្ឋានអន្តរជាតិ ណុយបៃ22 ធ្នូ 2024ឥណ្ឌូនេស៊ីកោះពាលីអាកាសយានដ្ឋានអន្តរជាតិ I Gusti Ngurah Rai(នឹងប្រកាសពេលក្រោយ)ភីលីពីនសេប៊ូអាកាសយានដ្ឋានអន្តរជាតិ Mactan-Cebu(នឹងប្រកាសពេលក្រោយ)
បន្ទាប់ពីបានដាក់ឱ្យដំណើរការហោះទៅកាន់ប្រទេសម៉ាឡេស៊ី នៅថ្ងៃទី១ ខែសីហា ឆ្នាំ២០២៤ ក្រុមហ៊ុនអាកាសចរណ៍នេះ ក៏មានផែនការបន្ថែមជើងហោះហើរអន្តរជាតិបន្ថែមទៀតនៅឆ្នាំដដែលនេះ ឆ្ពោះទៅកាន់ទីក្រុងសេប៊ូ ប្រទេសភីលីពីន និង កោះពាលី ប្រទេសឥណ្ឌូនេស៊ី។

 យន្តហោះ 
, អ៊ែរ អេស៊ា ខេមបូឌា មានយន្តហោះកំពុងដំណើរការដូចខាងក្រោម៖
+យន្តហោះ កំពុងដំណើរការ បានបញ្ជាទិញ អ្នកដំណើរ កំណត់ចំណាំ  ២ ១ ១៨០ XU-818 និង XU-819 សរុប ២ ១

 ឯកសារយោង 

ចំណាត់ថ្នាក់ក្រុម:អាកាសចរណ៍
ចំណាត់ថ្នាក់ក្រុម:អាកាសចរណ៍កម្ពុជា
ចំណាត់ថ្នាក់ក្រុម:អ៊ែរ អេស៊ា